สวัสดีค่ะ พอดีกว่าหน้านี้ประจำเดือนหนูมาแล้วก็หมดไปแล้ว หลังจากประจำเดือนหมดประมาณ 5 วัน มีอะไรกันไม่ได้ป้องกันหลั่งข้างนอกทันค่ะ ไม่เกิน1ชม.ไปซื้อยาคุมฉุกเฉินมากินค่ะแต่หนูกิน2เม็ดพร้อมกันเลยค่ะ พอมาเดือนนี้ถึงเวลาที่ประจำเดือนต้องมาแล้ว แต่ก็ยังไม่มาเลยค่ะ 12 วันแล้วค่ะ ไม่มีอาการอะไรแค่ปวดท้องเหมือนประจำเดือนจะมาแต่กลับเป็นตกขาวค่ะ ตรวจ4รอบแล้วค่ะ ขึ้น1ขีด ตลอด มีโอกาสท้องไหมค่ะ
สวัสดีค่ะ การมีเพศสัมพันธ์ หลังจากที่ประจำเดือนหมดไปแล้ว 5 วัน ถือว่าไม่ใช่ระยะปลอดภัย โอกาสที่จะตั้งครรภ์ย่อมมีได้ ส่วนการใช้วิธีหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยได้ทานภายในไม่เกิน 1 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับการที่ประจำเดือนยังไม่มานั้น อาจเกิดจาก1. การตั้งครรภ์ แต่หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็ไม่น่าใช่สาเหตุนี้ค่ะ2. ผลข้างเคียงของยาคุมฉุกเฉิน อาจทำให้ประจำเดือนมาช้ากว่าปกติได้3. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือน้ำหนักเพิ่มขึ้นเร็วส่วนอาการปวดท้องและตกขาว อาจเป็นอาการก่อนการมีประจำเดือนมาก็ได้ค่ะ ดังนั้น แนะนำให้รอประจำเดือนไปอีกซักระยะ ประจำเดือนน่าจะมาในที่สุดค่ะแต่หากตกขาวมีลักษณะผิดปกติ คือมีสีเขียวเหลืองคล้ายหนอง มีกลิ่นเหม็น มีแสบหรือคันช่องคลอด และยังคงมีปวดท้องน้อย อาจเกิดจากมีการติดเชื้อในช่องคลอดหรือมีมดลูกอักเสบ ซึ่งเป็นสาเหตุที่ทำให้ประจำเดือนไม่มาได้ด้วยเช่นกัน ในกรณีนี้ ควรไปพบแพทย์เพื่อรักษาค่ะ